Author: koki
Last saved by: harnova
Company: Abyss Studios, Ltd.

Vyhodnotenie medzirezortného pripomienkového konania

Vyhodnotenie Pilotného projektu k Jednotnej metodiky na posudzovanie vybraných vplyvov a návrh aktualizovanej Jednotnej metodiky na posudzovanie vybraných vplyvov 

Spôsob pripomienkového konania |
Počet vznesených pripomienok, z toho zásadných | 35  / 4
Počet vyhodnotených pripomienok | 35
Počet akceptovaných pripomienok, z toho zásadných | 24  / 0
Počet čiastočne akceptovaných pripomienok, z toho zásadných | 7  / 3
Počet neakceptovaných pripomienok, z toho zásadných | 4  / 1
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo pôdohospodárstva Slovenskej republiky | 1 (0o,1z) | | |
2 . | Ministerstvo výstavby a regionálneho rozvoja Slovenskej republiky | | | x |
3 . | Úrad geodézie, kartografie a katastra Slovenskej republiky | | | | x
4 . | Úrad pre normalizáciu, metrológiu a skúšobníctvo Slovenskej republiky | 1 (1o,0z) | | |
5 . | Úrad pre verejné obstarávanie | | | x |
6 . | Úrad priemyselného vlastníctva Slovenskej republiky | | | x |
7 . | Správa štátnych hmotných rezerv Slovenskej republiky | | | x |
8 . | Protimonopolný úrad Slovenskej republiky | 2 (2o,0z) | | |
9 . | Ministerstvo kultúry Slovenskej republiky | | | x |
10 . | Ministerstvo práce, sociálnych vecí a rodiny Slovenskej republiky | 9 (9o,0z) | | |
11 . | Ústredie práce, sociálnych vecí a rodiny | | | | x
12 . | Centrum pre medzinárodnoprávnu ochranu detí a mládeže | | | | x
13 . | Národný bezpečnostný úrad | 1 (1o,0z) | | |
14 . | Podpredseda vlády SR pre vedomostnú spoločnosť, európske záležitosti, ľudské práva a menšiny | | | | x
15 . | Európske spotrebiteľské centrum | | | | x
16 . | Ministerstvo hospodárstva Slovenskej republiky | | | | x
17 . | Ministerstvo zdravotníctva Slovenskej republiky | | | | x
18 . | Odbor vládnej agendy Úradu vlády | 1 (1o,0z) | | |
19 . | Ministerstvo vnútra Slovenskej republiky | | | x |
20 . | Ministerstvo financií Slovenskej republiky | | 3 (3o,0z) | |
21 . | Ministerstvo školstva Slovenskej republiky | | | x |
22 . | Ministerstvo zahraničných vecí Slovenskej republiky | 4 (4o,0z) | | |
23 . | Ministerstvo obrany Slovenskej republiky | 4 (4o,0z) | | |
24 . | Úrad jadrového dozoru Slovenskej republiky | 3 (3o,0z) | | |
25 . | Štátny dopravný úrad | | | | x
26 . | Úrad vlády Slovenskej republiky | 3 (3o,0z) | | |
27 . | Ministerstvo spravodlivosti Slovenskej republiky | 3 (0o,3z) | | |
28 . | Štatistický úrad Slovenskej republiky | | | x |
29 . | Odbor Centrálneho verejného obstarávania | | | | x
30 . | Ministerstvo dopravy, pôšt a telekomunikácií Slovenskej republiky | | | x |
31 . | Ministerstvo životného prostredia Slovenskej republiky | | | | x
32 . | Úrad pre reguláciu sieťových odvetví | | | x |
| SPOLU | 32 (28o,4z) | 3 (3o,0z) | 10 | 10

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MP SR

K bodu 3 písm. A 

V aktualizovanej Jednotnej metodike na posudzovanie vybraných vplyvov zásadne žiadame vypustiť z bodu 3 znenie uvedené v písmene A, t.j. vypustiť vykonávanie Predbežného pripomienkového konania k materiálom, ktoré plánuje predkladateľ predložiť na medzirezortné pripomienkové konanie. 

Odôvodnenie: Navrhované predbežné pripomienkové konanie má byť zrealizované ešte pred medzirezortným pripomienkovým konaním a to minimálne 20 pracovných dní pred začiatkom riadneho medzirezortného pripomienkového konania a minimálne 5 pracovných dníí pred začiatkom skráteného medzirezortného pripomienkového konania.Zastávame názor, že stanovisko gestorov jednotlivých metodík k predkladanému materiálu ako aj k vypracovanej doložke vybraných vplyvov je možno predložiť aj v rámci medzirezortného pripomienkového konania, a preto „vykonanie predbežného pripomienkového konania “ považujeme za krok, ktorý je zdĺhavý a zbytočne zvyšuje administratívne zaťaženie pracovníkov štátnej správy.

Z

N

Rozpor bol odstránený, Ministersvo pôdohospodárstva SR ustúpilo od zásadnej pripomienky na základe rokovania ministrov.

ÚNMS SR | Navrhujeme aktualizovanú metodiku pripojiť ako samostatný dokument - prílohu k materiálu, v ktorej bude konsolidované znenie celej metodiky, aby budúci používatelia mali k dispozícii aktuálnu a kompletnú verziu metodiky, s ktorou majú pracovať. | O | A |

PMÚ SR

vyhodnocovaniu pozitívneho vplyvu 
Predkladateľ vyhodnotenia uvádza, že podľa novej verzie Jednotnej metodiky na posudzovanie vybraných vplyvov je predkladateľ povinný vypracovať analýzu vplyvov pre jednotlivé oblasti aj v prípade, že zadefinuje pozitívny vplyv napr. na podnikateľské prostredie (str. 2 vyhodnotenia). Vo fáze vypracúvania pilotného projektu (testovacia fáza) úrad upozornil na skutočnosť, že nie je možné na základe otázok v Jednotnej metodike vyhodnotiť pozitívny vplyv, napr. na podnikateľské prostredie, pretože kladené otázky jednoznačne navádzajú hodnotiteľa k vyhodnocovaniu negatívnemu vplyvu. V niektorých prípadoch nie je možné poskytnúť, vypočítať kvantitatívne odhady. Keďže ani nová aktualizovaná Jednotná metodika nebola v tejto časti upravená úrad má za to, že nie je možné vyhodnotiť pozitívny vplyv. 
Na základe vyššie uvedeného úrad odporúča predkladateľovi upraviť Jednotnú metodiku vo vyššie uvedenom smere.

O

ČA

v prípade vyhodnotenia pozitívneho vplyvu je možné použiť aspoň expertný odhad

PMÚ SR

všeobecná 
Úrad tiež predkladateľovi odporúča predložiť Jednotnú metodiku do medzirezortného pripomienkového konania ako kompletný materiál pre zachovanie prehľadnosti a jasnosti materiálu ako celku.

O

A

na rokovanie vlády bude predložený materiál aj s komplet prílohami

MPSVR SR

K uzneseniu vlády Slovenskej republiky 
Odporúčame doplniť uznesenie vlády o zrušenie pôvodnej Jednotnej metodiky na posudzovanie vybraných vplyvov schválenej uznesením vlády Slovenskej republiky č. 329/2008 z 21. mája 2008 a uložiť všetkým členom vlády a predsedom ostatných ústredných orgánov štátnej správy postupovať podľa aktualizovanej jednotnej metodiky od 1. apríla 2010.

O

A

text bol upravený

MPSVR SR

K uzneseniu vlády Slovenskej republiky 
V bode D.1 dávame na zváženie za slová „webovom sídle“ doplniť text : „Ministerstva hospodárstva Slovenskej republiky“.

O

N

vzhľadom na skutočnosť, že v návrhu uznesenia vlády je zadefinovaná odporúčacia časť pre ministra hospodárstva, nepovažujeme za potrebné doplniť text uvedený v pripomienke.

MPSVR SR

K predkladacej správe 
Dávame na zváženie nahradiť slovo „seriózne“ slovom „výraznejšie“.

O

A

text bol upravený

MPSVR SR

K vlastnému materiálu  
Na str. 1 odporúčame v 2. odseku neuvádzať dátumy tučnými písmenami, a celý odsek upraviť nasledovne: 
„Z dôvodu efektívneho otestovania jednotnej metodiky bol pilotný projekt so súhlasom vlády predĺžený do 15. novembra a termín spustenia jednotnej metodiky sa stanovil na 1. február.“

O

A

text bol upravený

MPSVR SR

K vlastnému materiálu 
Na str. 1 odporúčame v záujme jednotnejšej štruktúry textu zmeniť 5. odsek nasledovne : 
„Gescia nad posudzovaním jednotlivých vplyvov, ktoré sú súčasťou doložky vplyvov bola rozdelená podľa vecnej pôsobnosti dotknutých rezortov (vplyvy na životné prostredie – MŽP SR, vplyvy na rozpočet verejnej správy, na informatizáciu spoločnosti – MF SR, sociálne vplyvy – MPSVR SR, vplyvy na podnikateľské prostredie - MH SR).“

O

A

text bol upravený

MPSVR SR

K vlastnému materiálu 
Kvôli prehľadnosti odporúčame presunúť nasledovný text zo str. 2 za prvý odsek na 2. str. (za odsek: „Na základe výsledkov testovania .... iba pri negatívnych vplyvoch“): 
"Termín začatia uplatňovania Jednotnej metodiky je stanovený na 1. februára 2010. To znamená, že po 1. februári 2010 už musia všetky materiály, ktoré budú do medzirezortného pripomienkového konania predložené obsahovať aj stanoviská všetkých 4 gestorov z PPK („predbežné pripomienkové konanie“, predtým „rýchly test“)." 
Zároveň ho navrhujeme zmeniť nasledovne: 
"Uplatňovanie jednotnej metodiky si vyžaduje zosúladenie súvisiacich noriem t. j. Legislatívnych pravidiel vlády SR a Smernice na prípravu a predkladanie materiálov na rokovanie vlády a úpravu portálu právnych predpisov. Navrhuje sa preto posunúť termín uplatňovania jednotnej metodiky na 1. apríl 2010. To znamená, že po 1. apríli 2010 už musia všetky materiály, ktoré budú do medzirezortného pripomienkového konania predložené obsahovať aj stanoviská všetkých 4 gestorov z PPK („predbežné pripomienkové konanie“, predtým „rýchly test“)."

O

A

text bol upravený

MPSVR SR

K vlastnému materiálu 
Zo str. 1 odporúčame presunúť nasledovný odsek na str. 2 za vetu „Počas testovania Jednotnej metodiky ... ako aplikovať predmetnú metodiku.“ 
„Pri takomto posudzovaní sa materiál analyzuje z hľadiska predpokladaného charakteru a rozsahu nákladov a prínosov, výšky administratívnych nákladov, dôsledku fungovania podnikateľských subjektov na podnikateľskom trhu, definovania ovplyvnených podnikateľských subjektov a ich počtu, ako aj spoločensko-ekonomických dôsledkov pripravovanej regulácie.“. 
Presunutý odsek navrhujeme upraviť nasledovne: 
„Pri posudzovaní vplyvov na podnikateľské prostredie sa analyzoval predpokladaný charakter a rozsah nákladov a prínosov, výšku administratívnych nákladov, dôsledky fungovania podnikateľských subjektov na podnikateľskom trhu, definovanie ovplyvnených podnikateľských subjektov a ich počtu, ako aj spoločensko-ekonomických dôsledkov pripravovanej regulácie.“ 
Odôvodnenie: Text z hľadiska štruktúry patrí na iné miesto v texte. V nadväznosti na toto vypustenie nižšie odporúčame vložiť text v pozmenenej podobe na iné miesto.

O

A

text bol upravený

MPSVR SR

K vlastnému materiálu 
Kvôli prehľadnosti odporúčame presunúť nasledovný text zo str. 2 za piaty odsek na str. 1: 
„V rámci vytvorenia funkčného systému predbežného hodnotenia vplyvov legislatívnych i nelegislatívnych opatrení vyplynula pre všetky 4 zainteresované ministerstvá (MH SR, MŽP SR, MF SR a MPSVR SR) úloha vytvoriť kompetentné analytické centrum, ktoré bude mať za úlohu predbežne vyhodnocovať vplyvy jednotlivých politík, koncepčných a strategických dokumentov a legislatívnych a iných opatrení v rámci Jednotnej metodiky na posudzovanie vybraných vplyvov. 
Analytické centrá boli k dnešnému dňu vytvorené na MF SR (Sekcia informatizácie spoločnosti), MPSVR SR. Na MH SR, MF SR (Sekcia rozpočtovej politiky) a MŽP SR analytické centrá nie sú doposiaľ vytvorené.“

O

A

text bol upravený

MPSVR SR

K vlastnému materiálu 
Ďalšie pripomienky formálneho a technického charakteru: 
- Na str. 3 v predposlednom odseku žiadame zmeniť slovo „siedmych“ na „siedmich“. 
- Na str. 4 v prvom odseku odporúčame slová „čím významnejší“ nahradiť slovami „že čím obsahovo významnejší“. 
- Na str. 4 v odseku začínajúcom sa slovami : „Niektorí predkladatelia....“ odporúčame v 5. riadku vypustiť slovo „odbor“, ktorý v danom kontexte vyznieva nelogicky. 
- Na str. 4 v poslednom odseku odporúčame na začiatku vypustiť slovo „Úvodom“. 
- Na str. 8 v časti A odporúčame vypustiť poznámku pod čiarou týkajúcu sa príloh podľa uzn. vl. č.329/2008 a tieto prílohy (okrem prílohy v pôsobnosti MF SR, ktorá sa medzitým menila) pripojiť k predkladanej aktualizovanej jednotnej metodike. 
- Na str. 9 v časti A.3 odporúčame slovné spojenie „zásadne rozdielne vplyvy“ nahradiť slovami „rozdielne vplyvy“.

O

A

text bol upravený

NBÚ

Na s. 8, v časti „A. Predbežné pripomienkové konanie“ navrhujeme znenie prvej vety prvého odstavca „PPK sa vykoná v prípade každého materiálu, ktorý plánuje predkladateľ predložiť v budúcnosti na medzirezortné pripomienkové konanie.“ zmeniť nasledovne: 
„PPK sa vykoná v prípade každého materiálu, ktorý plánuje predkladateľ predložiť v budúcnosti na medzirezortné pripomienkové konanie a u ktorého identifikoval aspoň jeden z vybraných vplyvov.“. 

Zdôvodnenie: 
Realizácia PPK by v prípade materiálov bez vplyvov podľa nášho názoru priniesla zbytočné komplikovanie, spomaľovanie a zahlcovanie legislatívneho procesu. V prípade materiálov bez vplyvov navrhujeme PPK vypustiť.

O

N

v tomto prípade je otázne nakolko zhodnotenie predkladatela, ze materiel nema vplyv (na akukolvek oblast) je pravdive. Predkladateľ nemusí vždy správne odhadnúť vplyv, pričom gestor môže identiofikovať vplyv tam kde ho predkladateľ neidentifikoval.

OVA

m. č. 2050/2009-1000 
I. Obal: 
6. r.: „metodiky“ napísať „metodike“ 

II. Uznesenie: 
5. r.: „metodiky“ nahradiť „metodike“ 

III. Predkladacia správa: 
ods. 1, 1. r.: „Jednotná“ nahradiť „jednotná“ – aj vo všetkých ďalších prípadoch a 
gramatických pádoch, keď sa neuvádza celý názov 
ods. 5, 3. r.: „t.j.“ nahradiť „t. j.“ – aj vo všetkých ďalších prípadoch 

IV. Komuniké: 
2. r.: „metodiky“ nahradiť „metodike“ 
3. r.: za „vplyvov“ doplniť bodku 

V. Materiál: 
str. 2, tab.1, 9. r.: „Dopad“ nahradiť „Dosah““ – aj vo všetkých ďalších prípadoch a 
gramatických pádoch, keď nejde o fyzický dopad 
str. 4, 2.1., 2. r.: „Tabuľkách“ nahradiť „tabuľkách“ – aj vo všetkých ďalších 
prípadoch a gramatických pádoch 
2.3.1., ods. 3, 1. zar., 1. r.: „zadefinovať“ nahradiť „definovať“ 
str. 5, 2.3.2., ods. 1, 2. r.: „ostatným dotknutým subjektom“ nahradiť „ostatné 
dotknuté subjekty“ 
ods. 2, 1. zar., 3. r.: „nakoľko“ nahradiť „keďže“ 
„sa jedná“ nahradiť „ide“ 
2. zar.., 8. r.: „na základe ktorých“ nahradiť „na ktorých základe“ 
3. zar., 4. r.: „nakoľko“ nahradiť „keďže“ 
4. zar., 2. r.: „Doložky“ nahradiť „doložky“ 
2.3.3., ods. 1, 7. r.: „4 ročného“ nahradiť „4-ročného“ 
2.3.4., ods. 1, 3. r.: „subjektom resp.“ nahradiť „subjektom, resp.“ 
5. r.: medzi slová „všetko čo“ vložiť čiarku 
ods. 2 po tab., 3. r.: „nakoľko“ nahradiť „keďže“ 
str. 6, 2.4., 1. zar., 2. r.: „č.1“ nahradiť „č. 1“ 
2. zar., 2. r.: „eur“ nahradiť „Eur“ – aj vo všetkých ďalších prípadoch 
v takomto kontexte 
3. zar., 2. r.: medzi slová „obdobie vypĺňajú“ vložiť čiarku.

O

A

Jednotlivé časti boli upravené.

MF SR

materiál Aktualizovaná Jednotná metodika... 
K materiálu Aktualizovaná Jednotná metodika na posudzovanie vybraných vplyvov žiadam v časti 3. bode A.2 na str. 8 doplniť do druhého odseku novú vetu, že Ministerstvo financií SR ako gestor metodiky vplyvov na rozpočet verejnej správy môže vyjadriť nesúhlas s doložkou v prípade rozpočtovo nekrytého vplyvu, ktorý nie je doplnený reálnym návrhom na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov a znamenal by negatívny vplyv na rozpočet verejnej správy. 

V časti 3. bode B na str. 9 žiadam doplniť do druhého odseku novú zarážku v znení „- vplyv na rozpočet verejnej správy - podľa § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov“. 

V časti 3. bode B na str. 10 žiadam do štvrtej zarážky v treťom odseku doplniť za slová „sú uvedené presne“ slová „a nemajú negatívny vplyv na rozpočet verejnej správy“. 

V časti 3. bode B. na str. 10 žiadam v poslednom odseku v poslednej vete vypustiť slovo „iba“ a na konci vety doplniť „ a nebudú mať negatívny vplyv na rozpočet verejnej správy.“.

O

A

Text bol upravený.

MF SR

materiál Metodický pokyn 
V Metodickom postupe pre analýzu vplyvov na rozpočet verejnej správy v časti 2.2 na str. 4 v druhom odseku žiadam prvú vetu za slovami „MF SR:“ preformulovať nasledovne „Preskúma všetky uvedené návrhy financovania z hľadiska ich primeranosti vrátane posúdenia návrhu na vplyv na rozpočet verejnej správy.“.

O

A

Text bol upravený.

MF SR

Prílohy 

V materiáli sa uvádza viacero odkazov na prílohy (1 až 6), jeho súčasťou je však len príloha č. 2. Žiadam preto upraviť číslovanie príloh a uvádzať v materiáli správne odkazy na prílohy. 

V tabuľke č. 1 časť "Celková zamestnanosť (počet)“ odporúčam upraviť nasledovne: 
„Celková zamestnanosť (počet zamestnancov podľa odmeňovacieho predpisu): ...“ 
„z toho vplyv na ŠR (počet podľa odmeňovacieho predpisu): ...“. 

V tabuľke č. 5 žiadam špecifikovať výdavky na štátny rozpočet z celkových výdavkov rozpočtu verejnej správy. 

V tabuľke č. 6. žiadam uvádzať „Počet zamestnancov podľa odmeňovacích predpisov“ a „z toho vplyv na ŠR“. Zároveň žiadam vypustiť riadky "štátna služba, zamestnanci pri výkone práce vo verejnom záujme a iné skupiny zamestnancov (špecifikovať)". V takomto členení žiadam upraviť aj časť „Priemerný mzdový výdavok“, „Mzdy platy, služobné príjmy a ostatné osobné vyrovnania“ a „Poistné a príspevok do poisťovní“. 

Druhú vetu v poznámke k tabuľke č. 6 žiadam preformulovať nasledovne "Poistné tvorí podiel mzdových výdavkov, pričom za organizácie v pôsobnosti kapitol štátneho rozpočtu, s výnimkou prenesených kompetencií výkonu štátnej správy, pre zamestnancov štátnej služby a zamestnancov pri výkone práce vo verejnom záujme predstavuje 34,95 %, .... ". Súčasne do predposlednej vety žiadam za slovami "... verejnej správy“ doplniť „vrátane prenesených kompetencií výkonu štátnej správy".

O

A

Text bol upravený.

MZV SR

Na obale v nadpise, v návrhu uznesenia a v návrhu komuniké upraviť skloňovanie 
... k Jednotnej metodike

O

A

text bol upravený

MZV SR

na strane 3 
V druhom odseku zdola na konci druhého riadku slovo „siedmych“ opraviť na „siedmich“

O

A

text bol upravený

MZV SR

na strane 8, bod A.1 
V prvej vete v druhom riadku v slove „prekladateľ“ doplniť písm. d – predkladateľ

O

A

text bol upravený

MZV SR | Proces posudzovania vybraných vplyvov spracovaný v aktualizovanej Jednotnej metodike je časovo a administratívne veľmi náročný a v konečnom dôsledku to nemusí byť ku prospechu predkladaných materiálov. V niektorých prípadoch si vypracovanie predmetnej doložky môže vyžiadať viac času a energie ako spracovanie vlastného materiálu. Aplikovanie uvedenej metodiky v prípade napr. správ zo zasadnutí, v ktorých sa jednotlivým rezortom ukladajú úlohy, by neúmerne predĺžilo proces predkladania materiálov na rokovanie vlády a informácie by už stratili svoju aktuálnosť. | O | ČA | jednotná metodika nepredĺži neúmerne proces predkladania materiálov na rokovanie vlády. Ak pôjde o napr. informatívny materiál bez predpokladaného vplyvu, v prípade, že predkladateľ získa súhlasné stanovisko od gestora, nemusí striktne dodržiavať lehotu 20 dní.

MO SR

Všeobecné pripomienky 
1. V záujme prehľadnosti odporúčame zmeniť štruktúru predkladaného materiálu v tom zmysle, že aktualizovaná Jednotná metodika na posudzovanie vybraných vplyvov spolu so všetkými aktualizovanými prílohami bude samostatnou prílohou predkladaného materiálu, nie súčasťou vyhodnotenia Pilotného projektu k tejto metodike. 
2. Zároveň odporúčame materiál upraviť po jazykovej a gramatickej stránke (nesprávne skloňovanie, chýbajúce interpunkčné znamienka, nevhodné slovné spojenia /napr. „seriózne problémy“/, nevhodné uvádzanie napr. legislatívnych skratiek veľkými písmenami a pod.).

O

A

text materiál bol gramaticky upravený a bude predložený na rokovanie vlády so všetkými prílohami

MO SR

k návrhu uznesenia 
Odporúčame doplniť návrh uznesenia vlády o ďalší bod, ktorým sa navrhne zrušiť v súčasnosti platnú Jednotnú metodiku na posudzovanie vybraných vplyvov. 
K bodu C. návrhu uznesenia vlády: Premietnutie aktualizovanej Jednotnej metodiky na posudzovanie vybraných vplyvov iba do portálu právnych predpisov nie je postačujúce. Schválené zmeny uvedenej metodiky je potrebné zapracovať aj do Legislatívnych pravidiel vlády Slovenskej republiky, do Smernice na prípravu a predkladanie materiálov na rokovanie vlády Slovenskej republiky a pravdepodobne aj do Metodického pokynu na prípravu a predkladanie materiálov na rokovanie vlády Slovenskej republiky. 
V súlade s uvedenou pripomienkou odporúčame po konzultácii s príslušnými organizačnými zložkami Úradu vlády Slovenskej republiky dopracovať text ukladacej časti návrhu uznesenia vlády vrátane navrhnutia termínu, do ktorého majú byť zmeny do uvedených materiálov zapracované. 
K bodu D. návrhu uznesenia vlády: 1. Navrhovaný text odporúčame presunúť do ukladacej časti návrhu uznesenia. 2. V prípade neakceptovania tejto pripomienky odporúčame celý text bodu D. vypustiť z dôvodu, že navrhovaný text je duplicitný s odporúčaním obsiahnutým v uznesení vlády Slovenskej republiky č. 481 z 1. júla 2009, ktoré bolo prijaté k návrhu vyhodnotenia prvej etapy Pilotného projektu k Jednotnej metodike na posudzovanie vybraných vplyvov.

O

A

pripomienky boli zapracované do návrhu uznesenia vlády

MO SR

K vyhodnoteniu Pilotného projektu  
Na strane 2 v odseku 6 odporúčame upraviť text tak, aby bolo zrejmé, či Ministerstvo financií Slovenskej republiky má alebo nemá zriadené analytické centrum, resp. či má mať zriadené dve centrá (v sekcii informatizácie spoločnosti aj v sekcii rozpočtovej politiky).

O

N

existujúcu formuláciu v texte materiálu považujeme za zrozumiteľnú a nepovažujeme za potrebné ju preformulovať

MO SR

K aktualizovanej Jednotnej metodike na posudzovanie vybraných vplyvov 
K časti 3. A. Predbežné pripomienkové konanie: 
1. Poznámku pod čiarou k odkazu 1 odporúčame presunúť do časti 3. odseku 4, kde je v texte prvýkrát spomínaná jedna z príloh materiálu schváleného uznesením vlády Slovenskej republiky č. 329 z 21. mája 2008. 
2. V súvislosti s navrhovanou zmenou „rýchleho testu“ na „predbežné pripomienkové konanie“ odporúčame aktualizovať aj ďalšie prílohy materiálu schváleného uznesením vlády Slovenskej republiky č. 329 z 21. mája 2008, v ktorých sa slovné spojenie „rýchly test“ vyskytuje. 

K bodu A. 1 Predloženie materiálu (konceptu), doložky ...: 
1. Navrhovaných „20 pracovných dní“ považujeme ešte stále za neprimerane dlhý čas, uvedenú lehotu odporúčame skrátiť aspoň na „15 pracovných dní“. 
Odporúčanie súvisí aj s bodom A. 2, podľa ktorého gestori metodiky vyjadria svoje stanovisko do 10 pracovných dní od doručenia doložky vplyvov a analýzy vplyvov. 
2. V odseku 1 v druhej vete odporúčame v súlade so zavedenou legislatívnou skratkou v časti 2. slová „gestorských rezortov“ nahradiť slovami „gestorov metodík“ a zároveň za tieto slová vložiť slová „pred uplynutím uvedených lehôt“. 

K bodu A. 2 Stanovisko gestora metodiky: 
1. V odseku 1 odporúčame spresniť formu vyjadrenia sa gestorov metodík k doložke vplyvov alebo analýze vplyvov. Odporúčame elektronickú formu obdobne ako je to pri zasielaní uvedených materiálov gestorom metodík. 
2. Z odseku 1 odporúčame vypustiť poslednú vetu „Nevyjadrenie gestora sa považuje za jeho súhlas.“. Zastávame názor, že ak už gestori metodík zriadili analytické centrá, mali by sa vždy k doložke vplyvov alebo k analýze vplyvov vyjadriť. 
3. V odseku 3 v prvej vete odporúčame slová „podľa neho upraví“ nahradiť slovami „upraví v súlade s ich stanoviskami“. 
4. V odseku 3 v druhej vete odporúčame slová „s predloženým návrhom úpravy“ nahradiť slovami „so stanoviskami gestorov metodík“.

O

ČA

pôvodne uznesením vlády č. 329/2008 bol termín PPK stanovený na 30 dní, v predkladanom materiály je skrátený na 20 dní, ďalšie skracovanie nepovažujeme za opodstatnené.Ak predkladateľ získa stanovisko od všetkých gestorov metodík, dodržanie vyššie uvedených lehôt sa nevyžaduje. To znamená, že celý proces PPK nemusí trvať stanovenú lehotu ( napr. v prípade materiálov bez vplyvu). Záleži na tom kedy predkladateľ dostane stanovisko od všetkých gestorov metodík. 
Formálne pripomienky k textu materiálu boli zapracované.

ÚJD SR

Prvej časti – „vyhodnotenie“  
Neuplatňujeme žiadne pripomienky.

O

A

ÚJD SR

Druhá časť – „aktualizovaná metodika“  
Poznamenávame, že prvá časť sa významne venuje problematike posudzovania a kvantifikovania vplyvov na podnikateľské prostredie. Druhá časť materiálu sa však výhradne venuje posudzovaniu a kvantifikovaniu vplyvov na verejnú správu vrátane rozpočtu. Materiál konštatuje (str. 2 vyhodnotenia): „najväčšiu pozornosť rezorty venovali vplyvom na verejné financie, pričom vplyvom na podnikateľské prostredie bol kladený menší dôraz, čo vnímame ako negatívum...“ 
Stotožňujeme sa s týmto konštatovaním a dávame na zváženie predkladateľovi materiálu, aby sa jednotná metodika obohatila aj o metodiku podrobností, ktoré hodnotia nielen dopad regulačného zaťaženia na podnikateľské prostredie, ale aj dopad týchto regulačných opatrení na zamestnanosť, financie a ďalšie možné záťaže podnikateľskej sféry. Dosiahne sa tým vyváženosť a komplexnosť metodiky. Predkladaná aktualizovaná metodika v princípe môže byť uplatňovaná tak, ako sa plánuje (od 1. 2. 2010) s tým, že expertná skupina by pokračovala v práci na problematike podnikateľského prostredia. V opačnom prípade budú ministerstvá a ostatné ústredné orgány štátnej správy zadávať vypracovanie takejto analýzy pravdepodobne externým inštitúciám, nakoľko sa nedá všeobecne potvrdiť u všetkých rezortov schopnosť a možnosť vyhodnotiť uvedené vplyvy v nimi regulovanom podnikateľskom sektore.

O

A

jednotná metodika hovorí aj o ostatných vplyvoch, podrobnejšie postupy pre analýzu ďalších vplyvov sú obsiahnuté v prílohách, t.j. aj vplyvy na podnikateľské prostredie vrátane problematiky regulačného zaťaženia.

ÚJD SR

Všeobecná poznámka  
Napriek tomu, že materiál uvádza, že jednotná metodika bude uplatňovaná aj na všetky vplyvy aj v prípadoch legislatívnych materiálov, pri ktorých ide o transpozíciu smerníc EÚ, berieme na vedomie tento postoj predkladateľa, ale naďalej zastávame stanovisko, že v týchto prípadoch je doložka vplyvov nadbytočná, nakoľko Slovenská republika ako členský štát EÚ má v prípade smerníc možnosť len smernicu riadne a včas transponovať alebo netransponovať (samozrejme s prípadnými sankciami) a to bez ohľadu na to, aké vplyvy budú prostredníctvom jednotnej metodiky vyčíslené.

O

A

Legislatíva, ktorú musí SR implementovať na základe smerníc EÚ nebude súčasťou PPK, tzn. nebude sa vykonávať.

ÚV SR

návrhu uznesenia 
V bode B.1 doplniť účinnosť najneskôr od 1. 5. 2010. 
Odôvodnenie: 
Potreba zapracovať schválené zmeny do Legislatívnych pravidiel vlády SR a do Smernice na prípravu a predkladanie materiálov na rokovanie vlády SR.

O

ČA

po vzájomnej dohode bola pripomienka zapracovaná.

ÚV SR

návrhu uznesenia bod C 
V bode C doplniť nositeľa úlohy vedúceho Úradu vlády SR a bod C.1 na konci vety doplniť ...." , Legislatívne pravidla vlády SR a Smernicu na prípravu a predkladanie materiálov na rokovanie vlády SR." 
Odôvodnenie: 
Potreba zapracovať schválené zmeny.

O

A

pripomienky boli zapracované.

ÚV SR

návrhu uznesenia 
Doplniť uznesenie o časť E, ktorou sa zruší už schválená "Jednotná metodika".

O

A

pripomienka bola zapracovaná do materiálu.

MS SR

K návrhu uznesenia – zrušenie úlohy C.1 
V návrhu uznesenia vlády požadujeme vypustiť celú časť C. Z predloženého materiálu nie je dostatočne zrejmé, akým spôsobom je potrebné upravovať Portál právnych predpisov. Z platného znenia Legislatívnych pravidiel vlády Slovenskej republiky vyplýva, že povinnou súčasťou každého materiálu predkladaného do medzirezortného pripomienkového konania, ako aj na rokovanie vlády Slovenskej republiky je tzv. doložka o posúdení vplyvov (pôvodný názov „Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie“). Z navrhovaného materiálu nie je zrejmé, či doložka o posúdení vplyvov sa má nahradiť doložkou vybraných vplyvov, alebo či tieto doložky budú existovať popri sebe. Portál právnych predpisov je ako taký koncipovaný a vychádza z platného znenia Legislatívnych pravidiel vlády Slovenskej republiky. V tejto súvislosti považujeme za nevyhnutné, aby najprv došlo ku zmene Legislatívnych pravidiel vlády SR tak, aby tieto zohľadňovali v potrebnom rozsahu existenciu Jednotnej metodikou na posudzovanie vybraných vplyvov a až následne sa pristúpilo k úprave Portálu právnych predpisov. To primerane platí aj pre právnu úpravu v smernici na prípravu a predkladanie materiálov na rokovanie vlády Slovenskej republiky (aktuálne používaný pojem „doložka pre posudzovanie vplyvov“). Z uvedeného teda vyplýva, že primárna úloha ukladaná v návrhu uznesenia by mala smerovať k zosúladeniu platnej právnej úpravy legislatívneho procesu s Jednotnou metodikou na posudzovanie vybraných vplyvov, t.j. je potrebné vykonať najprv zmenu Legislatívnych pravidiel vlády SR a smernice. Naviac z navrhovaného znenia úlohy C.1 vyplýva, že Jednotná metodika na posudzovanie vybraných vplyvov sa má zosúladiť s Portálom právnych predpisov, pričom zámerom predkladateľa je zrejme opačná väzba, t.j. že Portál právnych predpisov sa zosúladí s Jednotnou metodikou na posudzovanie vybraných vplyvov. Nakoľko predložený materiál nie je dostatočne určitý z hľadiska vyhodnotenia dopadov na požadovanú zmenu funkcionality Portálu právnych predpisov, čo neumožňuje zhodnotiť časovú náročnosť prípadného softwarového riešenia, nemožno súhlasiť, pri prípadnom ponechaní navrhovanej úlohy C.1 v návrhu uznesenia, s dátumom jej realizácie „do 1. februára 2010“.

Z

ČA

rozpor odstránený.

MS SR

Nad rámec – dopracovanie doložky pre posudzovanie vplyvov 
Nakoľko predložený materiál nie je dostatočne určitý z hľadiska vyhodnotenia dopadov na požadovanú zmenu funkcionality Portálu právnych predpisov, čo neumožňuje zhodnotiť ako časovú, tak aj finančnú náročnosť prípadného softwarového riešenia, nemožno súhlasiť s konštatovaním v predkladacej správe, že materiál nebude mať priamy finančný dopad. Ak predložený materiál bude dostatočne určitý vo vzťahu k zmenám Portálu právnych predpisov, bude možné jednoznačne definovať dátum možne realizácie jeho zmien, rovnako aj vyčísliť finančné náklady s tým spojené. V tejto súvislosti považujeme za potrebné uviesť, že z pohľadu rozpočtovej kapitoly Ministerstva spravodlivosti Slovenskej republiky pôjde o výdavky, ktoré nie sú v roku 2010 rozpočtovo kryté. Ďalej upozorňujeme predkladateľa, že predložený materiál neobsahuje špecifikáciu dopadov na informatizáciu spoločnosti, a to aj napriek tomu, že predpokladá zmenu informačného systému verejnej správy, ktorým je Portál právnych predpisov – je potrebné, aby materiál obsahoval podrobnú špecifikáciu zmien vo funkcionalite Portálu právnych predpisov. Na základe uvedeného teda požadujeme, aby predkladateľ dopracoval k materiálu aj doložku pre posudzovanie vplyvov v súlade s čl. 9 smernice na prípravu a predkladanie materiálov na rokovanie vlády Slovenskej republiky, kde budú definované dopady na verejné financie, ako aj dopady na informatizáciu spoločnosti.

Z

ČA

rozpor odstránený.

MS SR

K vlastnému materiálu 
Upozorňujeme predkladateľa, že Portál právnych predpisov zachytáva legislatívny proces od štádia, ktorým je medzirezortné pripomienkové konanie (k tomu pozri materiál Záverečná správa k projektu Jednotný informačný systém na sledovanie legislatívneho procesu, uznesenie vlády 109/2008). To znamená, že tzv. predbežné pripomienkové konanie nemôže byť súčasťou softwarového riešenia Portálu právnych predpisov, t.j. musí sa realizovať mimo Portálu právnych predpisov, čo v konečnom dôsledku naznačuje aj predkladateľ na str. 7 a 8 vlastného materiálu. Požadujeme teda, aby v tejto časti materiálu bol definovaný buď neverejný charakter týchto procesov, alebo materiál v tejto časti jednoznačne určil, že tieto procesy nie sú súčasťou Portálu právnych predpisov.

Z

ČA

rozpor odstránený.